ཚང་དག་ལ་ཕྱོགས་གཞན་ནས་འགྲུབ་བ་སོགས་ཡོང་ཡོད་ན་ཡང་དེ་དག་ལ་ཁྱིམ་ཚང་དེས་འགྲུབ་པའི་སྐལ་བླངས་ཆོགདེ་ལས་གཞན་ཉིན་རེའི་ནང་ཇ་དང་དྲོས་ཇ་།དགོང་ཇ་སོགས་ཀྱི་སྐབས་སུ་སྦྱིན་བདག་གིས་འོ་ཇ་མངར་མོའི་མང་ཇ་བསྐོལ་ཏེ་གོ་དམར་དང་རྩམ་པ་མར་སྐལ་སོགས་འདོན་སྤྲོད་བྱེད་དགོས་པ་མ་ཟད།ཡུལ་མི་རྣམས་ཀྱིས་ཀྱང་བློན་ཆོས་བན་སྔགས་བརྒྱད་ཅུའི་འདུ་ཁང་ནས་ཉིན་དེའི་ཟས་ཐུན་གསུམ་པོ་གང་འདོད་དུ་ཟོ་ཆོགསྤྱིར་བཅུ་བའི་ལྔ་མཆོད་ཀྱི་སྐབས་འདི་ལ་ཡུལ་གྲུ་འདིའི་དད་ལྡན་མང་ཚོགས་རྣམས་ཀྱིས་རྒྱུན་དུ་དཀར་ཟས་ལ་ལོངས་སུ་སྤྱོད་ཅིང་གང་ནུས་ཅི་ཐུབ་ཀྱིས་དམར་ཟས་དང་།སྡིག་སྤྱོད་སོགས་ལ་འཛེམས་ཏེ་ཆོས་ཕྱོགས་ཀྱི་སྲོལ་བཟང་བོ་རྣམས་སྤེལ་ཅི་ཐུབ་བྱེད་བཞིན་ཡོད།དེ་བཞིན་མང་ཇའི་ཇ་སྐབས་རེ་རེར་ཡང་སྔགས་འཆང་བ་ཞིག་གིས་མགུར་མ་དབྱངས་སུ་འདྲེན་པ་དང་དད་ལྡན་གྱི་མང་ཚོགས་རྣམས་ཀྱིས་དབྱངས་རྟ་ཅི་རིགས་ཀྱི་སྒོ་ནས་མ་ཎི་འདོན་དགོས།གཞན་སྦྱིན་བདག་རྣམས་རང་རང་གི་རེས་ལ་བབས་དུས་ཇ་ཐུན་རེའི་ཟས་སྐལ་རྣམས་འདོན་སྤྲོད་བྱེད་པ་མ་ཟད།འདུ་ཁང་གི་ཁྱམས་ར་ནས་མི་མང་འཚོགས་པའི་གྲལ་ལ་ཀ་ར་དང་སིལ་ཏོག་སོགས་མང་པོ་གཏོར་དགོས་པ་དང་དད་ལྡན་གྱི་མང་ཚོགས་རྣམས་ཀྱིས་ཀྱང་འདུ་ཁང་གི་ལྷས་ར་ནས་རང་རང་གི་ལག་ལ་ཅི་ཐོབ་འཕྲོག་རེས་བྱེད་པའི་སྲོལ་ཡང་ཡོད།དེ་ཡང་སྦྱིན་བདག་རང་རང་གི་རྒྱུ་འབྱོར་དང་བསྟུན་པ་ལས་ཀ་་དང་སིལ་ཏོག་སོགས་ཀྱི་མང་ཉུང་ལ་གཅིག་གྱུར་གྱི་ངེས་གཏན་ཞིག་གཏན་ནས་མེད།དེ་ལྟར་བཅུ་སྐོར་རེའི་ཁྱིམ་ཚང་དག་རེས་མོས་སུ་བྱས་ཏེ་ལོ་ངོ་གསུམ་གྱི་ནང་ལ་ཐེངས་གཅིག་རེ་བྱས་ནས་དཀར་པོའི་ཆོས་ཕྱོགས་ལ་སྦྱིན་པ་དང་བསོད་ནམས་ཀྱི་ཚོགས་རྒྱ་ཆེན་པོ་གསོག་བཞིན་ཡོད།གཞན་སྦྱིན་པའི་བདག་པོ་རྣམས་ཀྱིས་དད་ལྡན་མང་ཚོགས་ལ་གོ་རེ་དམར་པོ་དང་མར་སྐལ་རྩམ་པ་སོགས་ཀྱི་སྐུ་འགྱེད་བྱེད་པ་མ་ཟད།འཆམ་པ་དང་སྔགས་པ་རྣམས་ལ་ཡང་གོ་སྐལ་དང་།མར་སྐལ།སིལ་ཏོགརྩམ་སྐལ་སོགས་སྟེར་བ་དང་།དེ་ལས་གཎཟ་བློན་ཆོས་བན་སྔགས་བརྒྱད་ཅུའི་དབུ་མཛད་དང་དགེ་སྐུལ།རྡོ་རྗེ་འཛིན་པ་སོགས་ལ་ཡང་ཉིས་སྐལ་སྟེར་པའི་སྲོལ་ཡང་ཡོད་དོ།།